Izvor: Dusko Marusic/PIXSELL

Plenković traži podršku oporbe da bilateralno riješi granicu sa Slovenijom

Premijer Andrej Plenković pozvao je u Banske dvore predstavnike oporbenih stranaka, a na sastanku koji bi se trebao održati sutra u 13 sati, nakon sjednice Vlade, od oporbe će, kako neslužbeno doznaje Večernji list zatražiti potporu da pristupi pregovorima sa Slovenijom koji bi trebali rezultirati bilateralnim sporazumom o granici.

Neslužbeno se može čuti kako bi temelj budućeg dogovora trebala biti presuda Arbitražne komisije koju Hrvatska ne priznaje jer je napustila arbitražu nakon što je otkriveno da su slovenska zastupnica i arbitar kojeg je odredila Slovenija lobirali među arbitrima da donesu odluku u korist te države.

U Vladi bliskim krugovima Večernji doznaje da je ideja da se sa Slovencima pokuša dogovoriti poseban režim za hrvatske ribare, a hoće li do takvog sporazuma doista i doći, ovisit će, kažu, prije svega o širini pojasa u kojem će Slovenija biti spremna dopustiti takav režim.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.